Angry Birds -elokuva

Angry Birds -elokuva () on vuonna 2016 ensi-iltansa saanut suomalais- yhdysvaltalainen tietokoneanimoitu toimintakomedia, jonka ovat ohjanneet Clay Kaytis ja Fergal Reilly. Se perustuu suomalaisen peliyhtiö Rovion samannimiseen videopelisarjaan. Elokuvan pääosissa näyttelevät Jason Sudeikis, Josh Gad, Danny McBride, Bill Hader, Maya Rudolph, Kate McKinnon, Sean Penn, Tony Hale, Keegan-Michael Key ja Peter Dinklage. Elokuvassa seurataan Red- nimisen linnun elämää, joka kärsii vihanhallintaongelmista. Angry Birds -elokuva on maailman ensimmäinen mobiilipelin pohjalta tehty elokuva. Elokuvan budjetti oli noin 65 miljoonaa euroa, ja sen markkinointiin varattiin noin sata miljoonaa euroa. Elokuva tuotti avausviikonloppunaan toukokuun puolivälissä noin 38 miljoonaa euroa, ja se oli lipputulojen ykkönen lähes 40 maassa. Myös Suomessa se oli viikonlopun katsotuin, ja sen kävi katsomassa yli 68 000 ihmistä.Angry Birds -elokuvalla vahva alku lippuluukuilla: avausviikonlopun ykkösenä 37 maassa Yle.fi 16.5.2016. Viitattu 21.5.2016 Yhdysvalloissa Angry Birds -elokuvan ensi-ilta oli 20. toukokuuta. Lähes neljässä tuhannessa teatterissa jakeluun tullut elokuva tuotti viikonloppuna lähes 40 miljoonan dollarin lipputulot ja oli viikonlopun katsotuin. Elokuva oli viikonvaihteen katsotuin myös Kiinassa, jossa se tuotti lähes 30 miljoonaa dollaria. Maailmanlaajuisesti elokuva oli tuottanut toukokuuhun 2017 mennessä 350 miljoonan dollarin lipputulot. Suomessa elokuva sai lähes 330 000 katsojaa, ja se onkin Suomen katsotuin kotimainen animaatioelokuva. Elokuvasta tehtiin jatko-osa Angry Birds -elokuva 2, joka sai ensi-iltansa elokuussa 2019. Elokuvan tuottaa Columbia Pictures ja sen levittää Sony Pictures. == Palkinnot == Vuonna 2017 Angry Birds voitti audiovisuaalisen alan Hulda- vientipalkinnon, jonka myönsi elokuva- ja televisioalan vientiorganisaatio Favex (nykyisin Audiovisual Finland). == Ääninäyttelijät == Alkuperäinen ääninäyttelijä Suomalainen ääninäyttelijä Rooli Jason Sudeikis Riku Nieminen Red Josh Gad Antti Lang Sakke Danny McBride Joonas Saartamo Pommi Maya Rudolph Pirjo Heikkilä Matilda Bill Hader Ville Myllyrinne Leonard/Possukuningas Peter Dinklage Tommi Korpela Mahti Kotka Kate McKinnon Paula Vesala Stella Sean Penn Sean Penn Tero Tony Hale Kari Ketonen Roni Keegan-Michael Key Peik Stenberg Tuomari Nokkava Blake Shelton Antti Pääkkönen Earl Anthony Padilla Joose Kääriäinen Hemmo Ian Hecox Sami Harmaala Ilmo Suomenkielisen version sivurooleista vastaavat Elina Knihtilä, Joonas Nordman, Essi Hellén, Pasi Ruohonen, Peter Kanerva, Santtu Karvonen, Kiti Kokkonen, Antti Matikainen, Ella Pyhältö, Aku Laitinen, Hanna Kaila, Luca Elshout, Iris Kovalainen, Neve Sirkiä, Waltteri Helisalo, Luca Vieri, Seera Alexander, Jaajo Linnonmaa, Anni Hautala, Sanni, Jari Sillanpää, Pinja Hanski, Verna Kossila, Tarja Alexander, Juho Nummela ja Olli-Pekka Louniala. Ohjauksesta vastaa Antti L. J. Pääkkönen. ==Lähteet== ==Aiheesta muualla== * * * * * Luokka:Videopeleihin pohjautuvat elokuvat Luokka:Yhdysvaltalaiset animaatioelokuvat Luokka:Suomalaiset animaatioelokuvat Luokka:Suomalaiset komediaelokuvat Luokka:Suomalaiset seikkailuelokuvat Luokka:Vuoden 2016 suomalaiset elokuvat Luokka:Vuoden 2016 yhdysvaltalaiset elokuvat Luokka:Elokuvat linnuista Luokka:Angry Birds Luokka:Columbia Picturesin elokuvat Luokka:3D-elokuvat